Správa Komisie Európskemu parlamentu, Rade, a Dvoru Audítorov - Výročná sprava Komisie o Garančnom fonde a jeho riadení v roku 2009 SEK(2010)805 final /* KOM/2010/0353 v konečnom znení */





[pic] | EURÓPSKA KOMISIA | Brusel, 2.7.2010 KOM(2010)353 v konečnom znení SPRÁVA KOMISIE EURÓPSKEMU PARLAMENTU, RADE, A DVORU AUDÍTOROV Výročná správa Komisieo Garančnom fonde a jeho riadení v roku 2009 SEK(2010)805 final SPRÁVA KOMISIEEURÓPSKEMU PARLAMENTU, RADE,A DVORU AUDÍTOROV Výročná správa Komisieo Garančnom fonde a jeho riadení v roku 2009 OBSAH 1. Právny základ 3 2. Stav fondu k 31. decembru 2009 3 2.1. Finančné toky fondu (zdroje fondu) 3 2.2. Predkladanie účtov 5 2.3. Finančný výkaz Garančného fondu pred konsolidáciou k 31. decembru 2009 5 2.3.1. Garančný fond: súvaha pred konsolidáciou 6 2.3.2. Garančný fond: Výkaz hospodárskeho výsledku pred konsolidáciou 8 3. Platby do fondu a z fondu 9 3.1. Právny základ pre platby do fondu pochádzajúce zo všeobecného rozpočtu 9 3.2. Prichádzajúce alebo odchádzajúce platby vo všeobecnom rozpočte počas rozpočtového roka 9 3.3. Úrok z investícií likvidných aktív fondu 9 3.4. Náhrada od platobne neschopných dlžníkov 11 4. Záväzky fondu 11 4.1. Nesplatené platby 11 4.2. Úhrada Európskej investičnej banky (EIB) 11 1. PRÁVNY ZÁKLAD Nariadením Rady (ES, Euratom) č. 480/2009 z 25. mája 2009[1] (kodifikovaná verzia) sa ustanovil Garančný fond pre vonkajšie opatrenia (ďalej len „fond“) s cieľom odškodňovať veriteľov Únie v prípade platobnej neschopnosti príjemcov úverov, ktoré poskytla alebo za ktoré sa zaručila Európska únia. V súlade s článkom 7 tohto nariadenia Komisia poverila Európsku investičnú banku (EIB) finančnou správou fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8 ods. 2 tejto dohody musí EIB každý rok do 1. marca zaslať Komisii výročnú správu o stave fondu a jeho riadení („výkaz o finančných výsledkoch“) a finančný výkaz fondu za predchádzajúci rok („výkaz o finančnom stave fondu“). Ďalšie podrobnosti o správe vzťahujúcej sa na rok 2009 možno nájsť v oddiele 2 pracovného dokumentu útvarov Komisie. Okrem toho sa v článku 8 nariadenia vyžaduje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho riadení za každý rozpočtový rok. 2. STAV FONDU K 31. DECEMBRU 2009 2.1. Finančné toky fondu (zdroje fondu) Stav fondu sa uvádza v súlade s medzinárodnými štandardmi finančného výkazníctva (IFRS) ku koncu rozpočtového roka 2009. Celková výška finančných prostriedkov fondu bola 1 240 497 760,63 EUR (pozri oddiel 2 pracovného dokumentu útvarov Komisie: Výkaz o finančnom stave fondu k 31. decembru 2009, ktorý poskytla EIB). Toto číslo je súčtom tokov od momentu, kedy bol fond založený: Garančný fond | Suma | Rozpočtové platby do fondu | + 2 891 874 500,00 EUR | Čisté ročné zostatky z predchádzajúcich rokov | + 717 683 872,56 EUR | Náhrada platieb uskutočnených fondom v prípade oneskorených splátok | + 576 705 008,19 EUR | Vzniknuté[2] poplatky EIB za správu a audit v roku 2008 zodpovedajúce platbám, ktoré sa uskutočnia v roku 2009 | + 717 539,60 EUR | Provízie prijaté za oneskorené náhrady v roku 2002 | + 5 090 662,91 EUR | Úprava v dôsledku uplatnenia IFRS na ocenenie portfólia fondu (pozri položku „Rezervy“ v pasívach súvahy Garančného fondu v oddiele 2 pracovného dokumentu útvarov Komisie) | + 27 678 560,35 EUR | Odpočítané požiadavky na čerpanie zo zdrojov fondu | – 477 860 856,19 EUR | Odpočítané postupné splátky prebytku vo fonde do všeobecného rozpočtu Európskej únie a splátky po pristúpení kandidátskych krajín do EÚ | – 2 501 391 526,79 EUR | Účtovná hodnota fondu k 31. decembru 2009 | 1 240 497 760,63 EUR | Podľa článku 5 nariadenia o fonde sa suma, ktorá sa má previesť z rozpočtu do fondu v roku n + 1, vypočítava na základe rozdielu medzi cieľovou sumou a hodnotou čistých aktív fondu ku koncu roka n – 1, vypočítanou na začiatku roka n. Čisté aktíva fondu (t. j. čisté hotovostné zdroje fondu) k 31. decembru 2009 predstavovali 1 333 590 221,03 EUR. Toto je suma účtovnej hodnoty fondu , t. j. 1 240 497 760,63 EUR mínus vzniknuté poplatky EIB a poplatky za audit vo výške 717 539,60 EUR, z ktorých 687 539,60 EUR sú poplatky za správu (úhrada EIB za rok 2009) a prevod z rozpočtu vo výške 93 810 000,00 EUR, ako sa ustanovilo v roku 2009 pre rozpočet na rok 2010[3]. V článku 3 zmeneného a doplneného nariadenia[4] sa ustanovuje cieľová suma pre fond na úrovni 9 % z celkových splatných kapitálových záväzkov vyplývajúcich z každej operácie plus nezaplatené úrokové pohľadávky. Neuskutočnené záručné operácie týkajúce sa pôžičiek a úverov určené tretím krajinám plus vzniknutý úrok predstavovali preto k 31. decembru 2009 celkovo 16 360 727 665,19 EUR, z čoho suma 121 760 043,39 EUR predstavovala vzniknutý úrok. Pomer medzi čistými aktívami fondu vo výške 1 333 590 221,03 EUR a splatnými kapitálovými záväzkami uvádzanými v nariadení bol 8,15 %. Keďže tento pomer je nižší ako cieľová suma vo výške 9 % z celkovej zaručenej nesplatenej sumy (zaokrúhlená suma vo výške 1 472 470 000,00 EUR), v súlade s článkom 5 nariadenia sa musí vykonať prevod zo všeobecného rozpočtu Európskej únie do fondu. Suma, ktorá sa má v roku 2010 zahrnúť do predbežného návrhu rozpočtu na rok 2011 ako rezerva, predstavuje 138 880 000,00 EUR. 2.2. Predkladanie účtov Keďže sa Komisia rozhodla predkladať svoje účty v súlade s novými účtovnými pravidlami na základe zásad IPSAS/IFRS, finančné výkazy fondu pred konsolidáciou boli takisto vyhotovené v súlade s týmito zásadami, ako je vysvetlené v pracovnom dokument útvarov Komisie. 2.3. Finančný výkaz Garančného fondu pred konsolidáciou k 31. decembru 2009 Celková suma uvedená v súvahe pred konsolidáciou je 1 091 447 384,92 EUR. Táto suma zahŕňa celkovú sumu fondu plus všetky nedoplatky kryté z fondu, vzniknuté úroky z omeškania platieb a ostatné účtovné položky časového rozlíšenia, a teda predstavuje účtovnú závierku fondu v úplnej štruktúre ku koncu roka, ktorá sa zahrnie do konsolidovanej súvahy EÚ. Významné zmeny v prezentácii účtov sú vysvetlené v poznámkach a zosúlaďujú sa v nich číselné údaje s finančným výkazom EIB, ktorý je uvedený v pracovnom dokumente útvarov Komisie (pozri odsek 2). 2.3.1. Garančný fond: súvaha pred konsolidáciou Súvaha: Aktíva (EUR) | 2009 | 2008 | Krátkodobé aktíva | Krátkodobé pohľadávky | Iné | 3 626,09 | Krátkodobé investície | 1 049 413 319,19 | 886 949 667,40 | Portfólio AFS – náklady | 1 004 786 115,50 | 857 292 051,50 | Portfólio AFS – aktuárske rozdiely | – 3 096 484,22 | – 633 286,00 | Portfólio AFS – úprava na reálnu hodnotu | 27 525 747,60 | 11 509 579,98 | Portfólio AFS – časové rozlíšenie | 20 197 940,31 | 18 781 321,92 | Portfólio AFS – zníženie hodnoty | Peňažné prostriedky a peňažné ekvivalenty | 191 080 815,35 | 204 497 717,52 | Bežné účty | 1 078 498,12 | 1 209 530,44 | Krátkodobé vklady – nominálne | 153 300 000,00 | 182 557 991,00 | Vzniknuté úroky z krátkodobých vkladov | 113 282,91 | 872 562,49 | Iné peňažné ekvivalenty – náklady | 36 554 203,91 | 19 842 008,01 | Vzniknuté úroky z iných peňažných ekvivalentov | 34 830,41 | 15 625,58 | Krátkodobé aktíva spolu | 1 240 497 760,63 | 1 091 447 384,92 | SPOLU | 1 240 497 760,63 | 1 091 447 384,92 | Súvaha: Záväzky (EUR) | 2009 | 2008 | A. VLASTNÉ IMANIE | Kapitál (Garančný fond) | 390 482 973,21 | 298 522 973,21 | Platba z rozpočtu | 390 482 973,21 | 298 522 973,21 | (prebytok, ktorý sa má zaplatiť do rozpočtu) | Rezervy | 27 678 560,35 | 11 565 625,28 | Prvotné uplatnenie – rezerva precenenia na reálnu hodnotu | 152 812,75 | 56 045,30 | Zmeny reálnej hodnoty aktív AFS | 27 525 747,60 | 11 509 579,98 | Akumulovaný prebytok/deficit | 780 668 814,11 | 732 583 019,02 | Prevedené zostatky | 780 668 814,11 | 732 583 019,02 | Hospodársky výsledok za rozpočtový rok | 80 949 873,36 | 48 085 795,09 | Vlastné imanie spolu | 1 239 780 221,03 | 1 090 757 412,60 | B. KRÁTKODOBÉ ZÁVÄZKY | Záväzky | 717 539,60 | 689 972,32 | Iné | 717 539,60 | 689 972,32 | Krátkodobé záväzky spolu | 717 539,60 | 689 972,32 | SPOLU | 1 240 497 760,63 | 1 091 447 384,92 | Poznámky k súvahe: - „Krátkodobé pohľadávky/iné“ znamenajú sumu požiadaviek na čerpanie z fondu. Táto suma zahŕňa kapitál, úroky a sankcie, ktoré majú byť prevedené do rozpočtu Európskej únie po uvoľnení záruky fondu. - Rozdiel v „akumulovanom prebytku“ vo vlastnom imaní v porovnaní s finančným stavom fondu uvedenom v oddiele 2 pracovného dokumentu útvarov Komisie je vysvetlený postupnými prevodmi požiadaviek na čerpanie a sankcií do fondu. - „Záväzky/iné“ v roku 2009 zahŕňajú províziu EIB za správu, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných v prospech EIB po úhrade sankčných poplatkov do fondu. 2.3.2. Garančný fond: Výkaz hospodárskeho výsledku pred konsolidáciou Garančný fond – Konsolidovaný výkaz hospodárskeho výsledku (EUR) | 2009 | 2008 | Výnosy z finančných operácií | 41 753 692,10 | 48 907 685,22 | Výnosy z úrokov | Výnosy z úrokov z peňažných prostriedkov a peňažných ekvivalentov | 3 496 637,06 | 8 095 172,09 | Výnosy z úrokov z aktív AFS | 38 180 007,32 | 39 622 151,89 | Iné výnosy z úrokov | 77 047,72 | Kurzové zisky | 105 124,43 | Realizované zisky z predaja aktív AFS | 1 085 236,81 | Zrušenie straty zo zníženia hodnoty aktív AFS | Iné finančné výnosy | Výdavky na finančné operácie | – 803 818,74 | – 821 890,13 | Úrokové poplatky | Úrokové poplatky za peňažné prostriedky a peňažné ekvivalenty | Kurzové straty | Realizované straty z predaja aktív AFS | Straty zo zníženia hodnoty aktív AFS | Iné finančné poplatky | – 803 818,74 | – 821 890,13 | z čoho: poplatky za správu | – 687 539,60 | – 658 322,32 | PREBYTOK Z NEPREVÁDZKOVEJ ČINNOSTI | 40 949 873,36 | 48 085 795,09 | PREBYTOK Z BEŽNEJ ČINNOSTI | Mimoriadne zisky | Mimoriadne straty | PREBYTOK Z MIMORIADNYCH POLOŽIEK | HOSPODÁRSKY VÝSLEDOK ZA ROZPOČTOVÝ ROK | 40 949 873,36 | 48 085 795,09 | Poznámka k výkazu hospodárskeho výsledku pred konsolidáciou: „Iné finančné poplatky“ zahŕňajú províziu EIB zo správy, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných v prospech EIB po úhrade nekrytých sankčných poplatkov do fondu. 3. PLATBY DO FONDU A Z FONDU 3.1. Právny základ pre platby do fondu pochádzajúce zo všeobecného rozpočtu Nariadenie o fonde sa zmenilo a doplnilo v roku 2007[5] s cieľom zaistiť efektívnejšie využívanie rozpočtových prostriedkov tým, že tvorba rezerv fondu by sa uskutočňovala na základe zistenej sumy zaručených nesplatených úverov. V súlade so zmeneným a doplneným nariadením sa na tvorbu prostriedkov fondu uplatňuje nové pravidlo. Cieľovou sumou je 9 % nesplatených úverov a zaručených úverov vrátane všetkých druhov krytých operácií (úvery EIB, úvery v rámci makrofinančnej pomoci a úvery Euratomu) mimo EÚ. Rozdiel medzi cieľovou sumou a hodnotou čistých aktív fondu bude mať za následok tvorbu rezerv z rozpočtového riadku 01040114 „Tvorba prostriedkov Garančného fondu“ do fondu alebo, v prípade prebytku, prevod z fondu do rozpočtu. Podľa medziinštitucionálnej dohody medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[6] sa suma, ktorá je k dispozícii na financovanie fondu, poskytuje z rozpočtového riadku 01040114 „Tvorba prostriedkov Garančného fondu“ uvedeného v kapitole 4 (Vonkajšie vzťahy) a nie „mimorozpočtovo“, ako tomu bolo pred rokom 2007. 3.2. Prichádzajúce alebo odchádzajúce platby vo všeobecnom rozpočte počas rozpočtového roka Na základe nesplatených zaručených operácií k 31. decembru 2008 vo výške 16 360,73 milióna EUR sa do rozpočtového riadka 01040114 „Tvorba prostriedkov Garančného fondu“ na rok 2009 vo výkaze výdavkov všeobecného rozpočtu Európskej únie na rok 2010 vložila suma 93,81 milióna EUR zodpovedajúca tvorbe prostriedkov z roku 2008. Táto suma sa z rozpočtu do fondu splatila 10. februára 2010 jedným prevodom. 3.3. Úrok z investícií likvidných aktív fondu Likvidné aktíva fondu sa investujú v súlade so zásadami hospodárenia ustanovenými v prílohe k dohode medzi Spoločenstvom a EIB z 23./25. novembra 1994, zmenenej a doplnenej dodatkovou dohodou č. 1 zo 17./23. septembra 1996, dodatkovou dohodou č. 2 z 26. apríla/8. mája 2002 a dodatkovou dohodou č. 3 z 25. februára 2008. Podľa týchto dohôd sa na krátkodobé investície (nepresahujúce jeden rok) musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s pevne stanovenou úrokovou mierou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s pevne stanovenou úrokovou mierou sa uhrádzajú vo výške 100 % ich nominálnej hodnoty na konci lehoty ich platnosti, zatiaľ čo cenné papiere s pohyblivou úrokovou mierou sa zvyčajne môžu kedykoľvek predať za cenu blízku hodnote 100 %, a to bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 000 000,00 EUR ponecháva v peňažných investíciách, najmä v bankových vkladoch. V roku 2009 vygenerovalo toto portfólio celkovú návratnosť vo výške 4,56 % oproti 6,42 % v roku 2008. Účtovné výsledky boli silne ovplyvnené veľmi nízkymi úrovňami absolútnych úrokových mier, ktoré znížili úroveň finančných príjmov. Trhové podmienky sa v roku 2009 pomaly zlepšili oproti roku 2008, čomu napomohla kombinácia rozličných záchranných balíkov, zásahov vlád a opatrení centrálnych bánk, vďaka ktorým sa dosiahli nízke úrokové miery a vysoká úroveň likvidity. Toto portfólio presiahlo referenčnú hodnotu o 77,80 bázických bodov (podrobnosti sa nachádzajú v oddiele 1.4.2 pracovného dokumentu útvarov Komisie nazvaného „Výnosnosť“). Počas prvého polroka 2009 dosiahla výnosnosť fondu celkovo 0,1587 bázických bodov, a to kvôli nestálemu trhovému prostrediu. Výnosnosť fondu sa zrýchlila počas druhého polroka až do decembra. Tento významný nárast bol spôsobený hlavne vyššími cenami aktív vyplývajúcimi zo zužovania úverových rozpätí, čo malo za následok pozitívny vplyv na návratnosť z portfólia cenných papierov. Zoznam bánk oprávnených prijímať vklady schválili Komisia a EIB. Pôvodný zoznam sa pravidelne reviduje so zreteľom na aktuálne zmeny v hodnotení bánk. Všetky tieto banky majú hodnotenie od agentúry Moody’s najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor’s alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. V roku 2009 dosiahli príjmy z úrokov z peňažných prostriedkov a peňažných ekvivalentov, bežných účtov fondu a cenných papierov celkovú výšku 41 753 692,10 EUR, a to v tejto štruktúre: - Z vkladov a bežných účtov: 3 496 637,06 EUR; predstavuje to stav k 31. decembru 2009 vrátane úroku z bankových vkladov vo výške 4 206 817,81 EUR a zmien vo vzniknutom úroku v roku 2009 vo výške 740 074.75 EUR. Úrokmi z bežných účtov sa vygenerovalo 29 894,00 EUR. - Z cenných papierov: 38 180 007,32 EUR; táto suma zahŕňa k 31. decembru 2009 úroky z cenných papierov vo výške 36 922 145,60 EUR a zmeny vo vzniknutých úrokoch vo výške 1 416 618,39 EUR. Úrok z cenných papierov sa tvorí investíciami do cenných papierov v súlade so zásadami investovania ustanovenými v dohode, v ktorej sa EIB zveruje mandát spravovať likvidné aktíva fondu. Z tejto sumy sa však musí odpočítať – 158 756,67 EUR z cenných papierov zaznamenaných v priebehu roku ako rozdiel medzi vstupnou cenou a splatenou hodnotou rozdelenou pro rata temporis počas zostávajúcej doby splatnosti držaných cenných papierov (zodpovedá rozsahu prémie alebo zľavy zaznamenanej vo výkaze ziskov a strát). Získané úroky sú zaznamenané vo výsledkoch rozpočtového roka. 3.4. Náhrada od platobne neschopných dlžníkov Fond nedisponuje žiadnou sumou, ktorú by bolo treba získať späť. 4. ZÁVÄZKY FONDU 4.1. Nesplatené platby Fond nebol v roku 2009 vyzvaný na úhradu nesplatených platieb. 4.2. Úhrada Európskej investičnej banky (EIB) V druhej dodatkovej dohode k uvedenej dohode, podpísanej 26. apríla a 8. mája 2002, sa ustanovuje, že úhrada banky sa vypočíta tak, že pri každej z tranží aktív fondu sa použijú degresívne ročné sadzby poplatkov. Tieto úhrady sa vypočítavajú na základe ročných priemerných aktív fondu. Úhrada banky na rok 2009 bola stanovená vo výške 687 539,60 EUR a bola zaznamenaná vo výkaze ziskov a strát a ako prírastky (záväzky) v súvahe. Táto úhrada bola z fondu zaplatená banke v januári 2010. [1] Ú. v. EÚ L 145, 10.6.2009, s. 10 (ďalej len „nariadenie“). [2] Táto suma vo výške 717 539,60 EUR zahŕňa 687 539,60 EUR v poplatkoch EIB za správu plus poplatky za externý audit vo výške 30 000,00 EUR v roku 2009 (pozri odsek 3,7 „Krátkodobé pasíva“ v pracovnom dokumente útvarov Komisie). [3] Suma 93 810 000,00 EUR sa zaplatila do fondu 10. februára 2010 zo všeobecného rozpočtu Európskej únie. [4] V zmenenom a doplnenom nariadení sa ustanovuje, že operácie týkajúce sa pristupujúcich krajín kryté fondom zostávajú po dátume ich pristúpenia naďalej kryté zárukou EÚ. Od tohto dátumu však prestávajú byť vonkajšími opatreniami EÚ a sú kryté priamo všeobecným rozpočtom Európskej únie, a už nie fondom. [5] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia (Ú. v. EÚ L 22, 31.1.2007, s. 1). [6] Ú. v. EÚ C 139, 14.6.2006, s. 1.